Document ID: 32002R0072

Κανονισμός (ΕΚ) αριθ. 72/2002 της Επιτροπής
της 16ης Ιανουαρίου 2002
για εφαρμογή του κανονισμού (ΕΚ) αριθ. 530/1999 του Συμβουλίου όσον αφρά την αξιολόγηση της ποιότητας των διαρθρωτικών στατιστικών σχετικά με τις αποδοχές
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 530/1999 του Συμβουλίου, της 9ης Μαρτίου 1999, για διαρθρωτικές στατιστικές σχετικά με τις αποδοχές και το κόστος εργασίας(1), και ιδίως το άρθρο 11,
Εκτιμώντας τα ακόλουθα:
(1) Απαιτούνται μέτρα για την εφαρμογή του κανονισμού (ΕΚ) αριθ. 530/1999 όσον αφορά το περιεχόμενο και τα κριτήρια αξιολόγησης της έκθεσης σχετικά με την ποιότητα που πρέπει να να διαβιβάζεται στην Ευρωπαϊκή Επιτροπή (Eurostat) μετά την ολοκλήρωση κάθε περιόδου αναφοράς.
(2) Οι πληροφορίες που περιέχονται στην εν λόγω έκθεση πρέπει να αναφέρονται στις μεταβλητές που καθορίζονται στον κανονισμό (ΕΚ) αριθ. 1916/2000 της Επιτροπής, της 8ης Σεπτεμβρίου 2000, για την εφαρμογή του κανονισμού (ΕΚ) αριθ. 530/1999 του Συμβουλίου για διαρθρωτικές στατιστικές σχετικά με τις αποδοχές και το κόστος εργασίας όσον αφορά τον καθορισμό και τη διαβίβαση πληροφοριών για τη διάρθρωση των αποδοχών(2).
(3) Η σκοπιμότητα και η καταλληλότητα ορισμένων προαιρετικών σημείων που περιέχονται στην πρώτη έκθεση σχετικά με την ποιότητα επανεξετάζεται από την Eurostat και τις εθνικές στατιστικές υπηρεσίες υπό το φως των πληροφοριών που διαβιβάζουν τα κράτη μέλη.
(4) Τα μέτρα που προλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το περιεχόμενο και τα κριτήρια αξιολόγησης της έκθεσης σχετικά με την ποιότητα, που προβλέπονται στο άρθρο 10 παράγραφος 2 του κανονισμού (ΕΚ) αριθ. 530/1999, παρατίθενται στα μέρη Α και Β του παραρτήματος του παρόντος κανονισμού.
Οι προβλεπόμενες μεταβλητές είναι εκείνες που καθορίζονται στο παράρτημα ΙΙ του κανονισμού (ΕΚ) αριθ. 1916/2000.
2. Οι πληροφορίες και τα προαιρετικά χαρακτηριστικά ή διαιρέσεις, που παρατίθενται στο παράρτημα, απαιτούνται στο βαθμό που το επιτρέπουν οι παρεκκλίσεις που προβλέπονται στην κοινοτική νομοθεσία σχετικά με τις διαρθρωτικές στατιστικές για το κόστος εργασίας και τις αποδοχές, την έρευνα εργατικο δυναμικού, τις στατιστικές για τη διάρθρωση των επχειρήσεων και τους εθνικούς λογαριασμούς.
Άρθρο 2
Η πρώτη έκθεση σχετικά με την ποιότητα αφορά την έρευνα για τη διάρθρωση των αποδοχών του έτους αναφοράς 2002.
Η εν λόγω έκθεση διαβιβάζεται στη Eurostat ταυτόχρονα με τα αποτελέσματα της έρευνας και το αργότερο 24 μήνες μετά τη λήξη της περιόδου αναφοράς για την οποία συγκεντρώθηκαν τα στοιχεία.
Άρθρο 3
Η σκοπιμότητα και η καταλληλότητα των προαιρετικών σημείων που παρατίθενται στο μέρος Β του παραρτήματος επενεξετάζεται με βάση τις πληροφορίες που διαβιβάζουν τα κράτη μέλη.
Η εν λόγω επανεξέταση διεξάγεται από την Eurostat και τις εθνικές στατιστικές υπηρεσίες.
Άρθρο 4
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιανουαρίου 2002.

Labels: 4
19
9
12
15